Tijekom 18. stoljeća u Tisno su se doselile bogate obitelji iz Italije koje su se s vremenom asimilirale i pomiješale s domaćim hrvatskim stanovništvom. Iz tog vremena ostalo je 11 vila. Možete pogledati kuću obitelji Gelpi (18.st.), kuću obitelji Banchetti (18.st.), kuću obitelji Kaleb (19.st.), Villu Mazzura(19.st.) i Palaču Katunarić, u kojoj je danas smještena uprava Općine Tisno. U Villi Meštrov danas je smještena mjesna ljekarna, a u vrtu je naknadno sagrađena i ambulanta. U posljednje dvije godine vrt oko Ville Meštrov pretvoren je u barokni park i svakako je mjesto gdje možete zastati i odmoriti se u ugodnom ambijentu.